Diari Oficial de la Generalitat Valenciana


Sumari del DOGV 6245, del 14-04-2010 (2010/3860)

RESOLUCIÓ de 6 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat i la Unió de Llauradors i Ramaders.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3860


Data del document
:   06-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Governació
    * agricultor
    * cooperació administrativa
    * risc natural
    * incendi
    * associació

RESOLUCIÓ de 6 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat i la Unió de Llauradors i Ramaders. [2010/3860]  
La Generalitat i la Unió de Llauradors i Ramaders han subscrit, després de la tramitació prèvia reglamentària, l'1 de març de 2010, un conveni de col·laboració.   
En compliment del que establix la clàusula onze del conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0492/2010, i que figura com a annex d'aquesta resolució.  
València, 6 d'abril de 2010.- El director general del Secretariat del Consell: Ángel Mompó Romero.  
Conveni tipus de col·laboració entre la Generalitat i les associacions i sindicats agraris de la Comunitat Valenciana  
València, 1 de març de 2010  
Reunits  
Per part de la Generalitat  
Serafín Castellano Gómez, conseller de Governació, que actua en nom i representació de la Generalitat, en virtut de les facultats conferides per la Llei 5/1983, de 30 de desembre, del Consell i pel Decret 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat, facultat expressament per al present acte mitjançant un acord del Consell de 18 de setembre de 2009, en virtut de les facultats conferides per l'article 17 f) de la Llei 5/1983, de 30 de desembre del Consell.  
Per part de les associacions i sindicats agraris de la Comunitat Valenciana:  
Josep Botella i Pardo, secretari general de la Unió de Llauradors i Ramaders, en virtut de les atribucions conferides pel congrés de l'organització.  
Intervenen ambdues parts en la representació i amb les facultats que els seus respectius càrrecs els confereixen, i reconeixent recíprocament la capacitat i legitimació per a atorgar i signar el present conveni tipus, i amb aquest fi  
Exposen  
Primer. Que la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, i en les altres disposicions d'aplicació, la Generalitat té com a objecte regular les actuacions de protecció civil i gestió d'emergències en l'àmbit de la Comunitat Valenciana, sense perjudici del que estableix la legislació estatal per a les emergències declarades d'interès nacional. S'entén per actuació en matèria de protecció civil i gestió d'emergències, a l'efecte d'aquesta llei, aquelles accions destinades a la protecció de les persones, els béns i el medi ambient, tant en situacions de greu risc, catàstrofe i calamitat pública, com en accidents greus i altres d'anàlogues.  
Segon. Que entre els objectius fonamentals establits per la Llei 9/2002, per a l'actuació de la Generalitat en matèria de protecció civil i gestió d'emergències, es troben:  
a) Prevenir les situacions de risc i disminuir-ne les conseqüències.  
b) Planificar les respostes enfront de sinistres produïts o previsibles, mitjançant plans de protecció civil.  
Tercer. Que les associacions i sindicats agraris representen el conjunt d'agricultors de la Comunitat Valenciana i que, entre els seus objectius, hi ha a més de la defensa del sector a què representen, el compromís amb la protecció del nostre medi ambient i la lluita contra els incendis forestals.  
Quart. Que segons el Reglament de la Llei Forestal de la Comunitat Valenciana les cremes de marges de conreus o restes agrícoles o forestals estan prohibides entre l'1 de juliol i el 30 de setembre, així com qualsevol dia de l'any en què l'índex de perill siga extrem.  
Cinquè. Que en l'exercici de les obligacions que la Conselleria de Governació té atribuïdes com a conselleria competent en matèria de Protecció Civil i Gestió d'Emergències, des del Centre de Coordinació d'Emergències s'interpreta la informació meteorològica emesa diàriament per l'Agència Estatal de Meteorologia, amb l'objectiu d'establir el nivell de preemergència enfront d'incendis forestals.  
Sisè. Que a fi de difondre les decisions adoptades sobre declaració de preemergències, en principi, i la seua possible evolució a la fase d'emergència en cas de materialització del risc, des del Centre de Coordinació d'Emergències, es procedeix a l'enviament de la informació esmentada a través d'un sistema d'enviament massiu de faxos, perquè se'n prenga coneixement per part de tots els municipis afectats i agències involucrades en la resposta (organismes de seguretat i emergències, autoritats portuàries, concessionaris d'autopistes, empreses de subministraments bàsics ?). Així mateix la informació esmentada s'actualitza de manera immediata en la pàgina web del servei "112 Comunitat Valenciana".  
Setè. Que és una obligació tant de la Generalitat com de les associacions i sindicats agraris de la Comunitat Valenciana i dels propis agricultors, establir totes les mesures preventives necessàries per a garantir l'exercici de l'activitat agrícola amb total seguretat tant per als agricultors, com per a l'entorn que el rodeja, sobretot en matèria de prevenció d'incendis forestals.   
De conformitat amb allò anteriorment exposat, les parts acorden subscriure el present Conveni Tipus que ajustarà al que s'ha estipulat en els següents   
Clàusules  
Primera. El present conveni té com a objecte facilitar a les associacions i sindicats agraris de la Comunitat Valenciana la comunicació de les situacions de preemergència i emergència declarades per la Conselleria de Governació.   
Segona. Serà responsabilitat de les diferents associacions i sindicats agraris, mantenir actualitzats els números de fax facilitats per a la recepció dels avisos adés esmentats, i notificar-hi en el menor temps possible qualsevol variació produïda en aquests.   
Tercera. En funció de les possibilitats tecnològiques de cada associació o sindicat, es procurarà en aquells casos en què es dispose d'una pàgina web pròpia, incloure un enllaç per a l'accés a la pàgina web del servei "112 Comunitat Valenciana", a fi de facilitar la consulta dels avisos de risc esmentats a tots els seus associats o afiliats, així com col·laborar amb la Conselleria de Governació en la difusió de la informació susdita.  
Quarta. Per part de la Conselleria de Governació s'impartiran jornades formatives al personal de les associacions esmentades, a fi de transmetre el coneixement sobre la nomenclatura aplicada i sistemàtica empleada per a la determinació dels avisos citats. El nombre de jornades i assistents, es decidirà de manera conjunta després de la signatura del present Conveni, i sempre considerant la disponibilitat de recursos de la Conselleria de Governació.   
Cinquena. Les distintes associacions i sindicats agraris de la Comunitat Valenciana, adoptaran les mesures per a fomentar la col·laboració dels seus associats o afiliats en la transmissió i difusió dels avisos de risc d'incendi forestal esmentats, i la correcta presa de decisions per a evitar-ne les conseqüències desfavorables, derivades de les cremes de les pràctiques agrícoles.  
Sisena. A fi de valorar l'eficàcia del present Conveni Tipus i la seua correcta aplicació, anualment es realitzarà una reunió de coordinació entre la Conselleria de Governació i les distintes associacions i sindicats agraris que subscriguen el present conveni.  
Setena. El present conveni tipus es regirà pel que disposa el Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim jurídic i pressupostari dels convenis que subscriga la Generalitat Valenciana.  
Vuitena. Cada una de les entitats firmants serà responsable del compliment de la normativa reguladora del tractament de dades de caràcter personal, i es compromet de complir el que disposa la Llei Orgànica 15/1999, de 13 de desembre, de Protecció de Dades de Caràcter Personal.  
Novena. La vigència del present conveni tipus s'estendrà des de l'1 de gener al 31 de desembre de 2010, i podrà prorrogar-se per períodes anuals prèvia conformitat de les parts. No obstant això, el Conveni podrà serà rescindit a petició de qualsevol de les parts, havent de ser denunciat per a això amb un mes d'antelació sobre la seua data de finalització.  
Deu. El present conveni tipus que té naturalesa administrativa, es regularà pel que aquest hi estableix, quedant exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic.  
Les controvèrsies que s'originen com a conseqüència de l'aplicació del present conveni tipus, seran sotmeses a l'ordre jurisdiccional contenciós administratiu de conformitat amb el que preveu la Llei 29/1998, de 13 de juliol.  
Onze. El present conveni tipus serà objecte de publicació en el Diari Oficial de la Comunitat Valenciana.  
I en prova de la seua conformitat, ambdues parts signen el present conveni,   
Per la Generalitat,  
El conseller de Governació  
Serafín Castellano Gómez   
Per la Unió de Llauradors i Ramaders  
Josep Botella i Pardo,